Sveitarfélagið Vesturbyggð hefur stefnt Arnarlaxi vegna vangoldinna aflagjalda. Fyrirtækið hefur greitt inn á kröfur sveitarfélagsins í takt við eldri gjaldskrá sem ekki er lengur í gildi.
Ef stytt er afkynning þessi: Þetta var Kristín Edwald. Elsa María Guðlaugs Drífudóttir talaði við hana og Rebekku Hilmarsdóttur.
Vesturbyggð breytti gjaldskrá aflagjalda í höfnum sveitarfélagsins fyrir 2020 á þann veg að mið er tekið af Nasdaq vísitölu eldisfisks. Arnarlax, sem stundar fiskeldi í Arnarfirði og Patreksfirði og nýtir þjónustu hafna Vesturbyggðar, telur að sveitarfélagið hafi ekki lagalega heimild til að heimta aflagjald af fyrirtækinu né byggja gjaldskrána á Nasdaq. Nota hefði átt upplýsingar um verðmæti eldisafla fyrirtækisins sjálfs, eins og var gert fram að því. Fyrirtækið neitar því að fylgja nýju gjaldskránni.
Rebekka Hilmarsdóttir er bæjarstjóri í Vesturbyggð.
Núna erum við bara í þessari stöðu að þetta fyrirtæki hefur ekki staðið við sín lögbundnu gjöld.
Fyrirtækið hefur engu að síður greitt gjöld, en þá í samræmi við eldri gjaldskrá út frá eigin útreikningum. Út af stendur mismunurinn, um 18 milljónir króna með vöxtum.
Þannig að þeir hafa sannarlega greitt inn á kröfurnar en ekki í samræmi við gildandi gjaldskrá.
Vesturbyggð ákvað að miða gjöldin við Nasdaq-vísitöluna annars vegar til að tryggja jafnræði milli fiskeldisfyrirtækjanna tveggja sem eiga í viðskiptum við sveitarfélagið og hins vegar af því að erfiðlega hafði gengið að fá upplýsingar frá Arnarlaxi.
Kristín Edwald, lögmaður Arnarlax, segir það ekki rétt.
Þær upplýsingar hafa alltaf legið fyrir og verið veittar lögum samkvæmt. Að sjálfsögðu á jafnræði að gilda um þetta, það er að segja að Vesturbyggð verður að geta rökstutt þjónustugjöldin gagnvart öllum sem eru að greiða þeim þjónustugjöld.
Gagnsæi skorti á hvert gjöldin renna.
fyrirtækið er að sjálfsögðu tilbúið og hefur greitt fyrir þá þjónustu sem það svo sannarlega fær og á þessu tímabili hefur Arnarlax greitt í kringum áttatíu milljónir til hafnarsjóðs Vesturbyggðar.